text: Qasımova Sevda Rasim qızı 8 avqust 1975-ci ildə Bakı şəhərində ziyalı ailəsində anadan olmuşdur. 1989-cu ildə 6 saylı musiqi məktəbinin fortepiano şöbəsini, 1992-ci ildə 6 saylı orta məktəbi bitirmişdir. 1997-ci ildə Azərbaycan Texniki Universitetinin "Avtomatika və Hesablama Texnikası" fakültəsini bitirmişdir. 1998-ci ildən Azərbaycan EA Fotoelektronika (MEAFizika) İnstitutunda kiçik elmi işçi vəzifəsinə təyin olunmuşdur və həmin ildə istehsalatdan ayrılmaqla aspiranturaya daxil olmuşdur.